Serok pêşwaziya wezîrê petrola Iraqê kir | Rojevakurd\nMalper Polîtîk Serok pêşwaziya wezîrê petrola Iraqê kir\nLi Selahedînê Serokê Kurdistanê birêz Mesûd Barzanî pêşwaziya wezîrê petrolê yê hikûmeta Îraqê Adil Ebdulmehdî kir.\nDi hevdîtinê de Ebdulmehdî kêfxweşiya xwe ya li hember hevdîtina han diyar kir û spasiya hêzên pêşmerge kir ku karîne li şerê dijî terorîstên DIŞIê di tevahiya eniyên şer de serkeftinê bidest bixin û derbên dijwar li terorîstan bidin.\nLi hember de jî Serok Barzanî bi minasebeta destbikar bûna Ebdulmehdî weke wezîrê petrolê pîrozbayiyên xwe pêşkêşî Ebdulmehdî kir û hêviya serkeftinê jê re xwest.\nDerbarê rewşa eniyên şerê dijî terorîstên DIŞIê de jî Serok Barzanî eşkere kir ku hêzên pêşmerge li tevahiya eniyên şer de derbên dijwar li terorîstan dane û niha terorîst nikarin xwe li hember hêzên pêşmerge bigirin û ti bistek ji axa Kurdistanê di destê wan de nayê hêştin û tevahiya deverên din jî vê werin azadkirin.\nSerok Barzanî herwiha hêvî xwest di demeke nêz de bi hevkariya tevahiya aliyên bi awayekî hertimî terorîst werin şikandin.\nDi beşeke din ya hevdîtina han de Ebdulmehdî behsa peywendiyên navbera Hewlêr û Bexdayê jî kir bi taybetî di warê enerjî de û behsa siyaseta nû ya Îraqê a di warê petrolê de bo Serok Barzanî şîrove kir.\nHer di vê derbarê de Serok Barzanî jî hêvî xwest ku bernameya wezîrê petrolê bibe pêngavek bo çareser kirina kêşeyên taybet bi enerjî û petrolê yên di navbera Hewlêr û Bexdayê de.\nHer du alî di dawiya civînê de tekez li ser girîngiya çalaktir kirina diyaloga nîştimanî ya di navbera tevahiya aliyên siyasî de kirin daku bikaribin di siya diyaloga han de çareseriyeke mayende ji kêşeyên heyî re were dîtin\nPêşPYDê rê neda şervanên ENKS\nPaşPeywendiyên Çîn û Kurdistanê pêş dikevin